أشرف حكيمي، لاعب المنتخب الوطني ودورتموند الألماني مازال دايخ، واش يرجع لريال مدريد ولا يبقى فقرقتو. اللاعب المغربي مازال مقررش حتى لدابا، وخاصو يفكر مزيان، قبل ما يتخذ قرار نهائي. هادشي گالو للصحيفة الألمانية روهر ناخريشتن اليوم الاثنين. حكيمي أكد أن قلبو منقسم بين الريال ودورتموند، وألا ارجع خاص تكون عندو ضمانات باش يلعب اساسي، لحقاش في دورتموند كيلعب رسمي. ورغم أن ريال مدريد أكد أنه غادي يسترجع لاعبه أشرف حكيمي، بعد نهاية عقده مع دورتموند فالصيف جاي، إلا أن اللاعب المغربي أكد أنه مازال محسمش قرارو بصفة نهائية، لأن ذلك يتطلب منو التفكير والثريث قبل ما يقرر في مصيرو، خصوصا أنه كيقلب فين يلعب أساسي، وما شي احتياطي. 
حكيمي دايخ واش يرجع للريال ولا يبقى في دورتموند: بغيت العب تيتولير